Vremea azi, 4 martie 2024. Mult mai cald decât decât ar fi normal: la cât ajung temperaturile
Astăzi mai apar câțiva nori și ploi sporadice în sudul Banatului, în Oltenia și în Muntenia, iar vântul va crește în intensitate. În rest, găsim soare și atmosferă plăcută pe tot parcursul zilei.
Temperaturile cresc în majoritatea zonelor și vor depăși cu mult valorile normale pentru această dată. Se vor înregistra 9...10 grade pe litoral și 19 grade în Dealurile de Vest.
Vedem ce se întâmplă în fiecare regiune și începem cu Dobrogea și cu Bărăganul. Pe aici, în primele ore ale zilei sunt condiții de ceață, apoi se arată soarele și atmosfera va fi plăcută. În Bărăgan se face din nou foarte cald și se ating 16 grade. În schimb, în zona litoralului se vor înregistra 9...10 grade Celsius.
Mai sus, în Moldova sudică și în nordul Munteniei, vremea continuă să se încălzească și la amiază vor fi 14 grade. Avem o zi bună în ansamblu, dar acum dimineața este ceață în unele zone.
În nordul Moldovei și în Bucovina se anunță o zi foarte frumoasă: soare, câțiva nori și temperaturi cu 5...6 grade peste cele de ieri.
Vreme plăcută și temperaturi în creștere găsim și în nordul Transilvaniei și în Maramureș. După prânz se vor înregistra 17...18 grade, valori nefiresc de mari pentru această dată.
Se încălzește și în ținuturile vestice. Temperaturile, mai ridicate decât în celelalte regiuni, ajung pe la 19 grade în Dealurile de Vest. Predomină vremea frumoasă, dar în sudul Banatului, mai sunt posibile ploi slabe, sporadice.
În Transilvania mai sunt ceva condiții de ploaie pe la munte, iar în zonele înalte din Meridionali sunt posibile precipitații mixte. În rest avem soare și vreme bună. Se încălzește și temperaturile se opresc la 17 grade în vestul provinciei. La noapte se face mai frig în depresiuni. Vor fi minus 2 grade la Miercurea Ciuc.
În sud-vestul țării, atmosfera va fi schimbătoare și o să vină câțiva stropi de ploaie. Nu lipsesc perioadele cu soare și vântul va crește în intensitate.
În ținuturile sudice, găsim vreme frumoasă și temperaturi în creștere. După prânz se vor înregistra 18 grade Lunca Dunării.
Vremea în București
În București, astăzi se face mai cald și la amiaza temperatura urcă până la 16 grade. Se arată soarele, iar la noapte se adună norii și nu este exclus să plouă. Minima va ajunge la 4 grade.
Vremea la munte
La munte, temperaturile depășesc normalul perioadei. O să plouă slab și pe suprafețe restrânse, iar pe crestele Carpaților Meridionali sunt posible precipitații mixte. Vântul se intensifică mai ales în Munții Banatului.
Sursa: Pro TV
Dată publicare:
04-03-2024 08:16